Blaqoyevqrad
Blaqoyevqrad — Bolqarıstanın cənub-qərbində şəhər, Blaqoyevqrad vilayəti və Blaqoyevqrad icmasının inzibati mərkəzi. Köhnə adları Qorna Cumaya və Skaptopara olmuşdur. Hazırda Bolqarıstan Sosial Demokrat Partiyasının qurucusu (1891) və lideri Dimitr Blaqoyevin adını daşıyır. Şəhərdə məşhur tütün fabriki, "Pirinsko Pivo" pivə fabriki, Müqəddəs Neofit Rilski Universiteti və Bolqarıstanda Amerika Universiteti yerləşir. Şəhər Serbiya, Yunanıstan və Makedoniya ilə yaxın məsafədə yerləşir, paytaxt Sofiya şimaldan 100 km məsafədə yerləşir. Struma avtomobil yolu (E 79), Yunanıstanı Avropa ilə birləşdirən dəmir yolu və Avropa nəqliyyat dəhlizi şəhərin ərazisindən keçir. Şəhərin təxmin 76.000 sakini var.